Գալով Թրամփին, նրա Էր-Ռիադից ից մեկնարկող իննօրյա շրջագայությունը Սաուդյան Արաբիա-Իսրայել-Պաղեստին- Պապի հետ հանդիպում Վատիկանում - G7-ի գագաթնաժողով Իտալիայում եւ ՆԱՏՕ-ի գագաթնաժողով Բրյուսելում, նույնպես բախտորոշ նշանակություն ունի՝ գոնե Թրամփի անձի եւ նախագահության համար: Այս շաբաթ Վաշինգտոնը ցնցած FBI-ի նախկին տնօրեն Ջեյմս Քոմիի հետ Թրամնփի առանձնազրույցների արտահոսքերից հետո, ԱՄՆ գլխավոր դատախազի տեղակալը՝ Ռոդ Ռոզենշտայնը Հատուկ դատախազ նշանկեց FBI-ի կողմից Թրամփի եւ իր շրջապատի առնչությունները Ռուսաստանի հետ հետաքններլու համար: Այդ առաքելությունը վստահվեց FBI-ում Ջեյմս Քոմիին նախորդած, 12 տարի FBI-ի ղեկավարած եւ Քոմիի ընկերը հանդիսացող Ռոբերտ Մուլերին: Այլ կերպ ասած, այժմ Թրամփը պաշտոնապես հայտվել է FBI-ի հետաքննության ներքո եւ դա քրեական հետաքննություն է: Նման քաոտիկ իրավիճակում եթե Թրամփը տապալվի նաեւ արտերկրյա առաջին շրջագայությունում, իմիջի եւ վարկի վերականգնումը շատ ավելի բարդ կլինի: